CELEX: C2006/131/89
Language: da
Date: 2006-06-03 00:00:00
Title: Sag T-118/06: Sag anlagt den  12. april 2006  — Zuffa mod KHIM

3.6.2006   
            
            
               DA
            
            
               Den Europæiske Unions Tidende
            
            
               C 131/48
            
         Sag anlagt den 12. april 2006 — Zuffa mod KHIM
   (Sag T-118/06)
   (2006/C 131/89)
   Stævningen er affattet på engelsk
   Parter
   
      Sagsøger: Zuffa LLC (Las Vegas, USA) (ved barrister S. Malynicz og solicitor M. Blair)
   
      Sagsøgt: Kontoret for Harmonisering i det Indre Marked (Varemærker og Design)
   Sagsøgerens påstande
   
               —
            
            
               Afgørelse truffet den 30. januar 2006 af Første Appelkammer ved Kontoret for Harmonisering i det Indre Marked (Varemærker og Design) i sag R 931/2005-1 vedrørende afslag på klagen på grundlag af artikel 7, stk. 1, litra b) og c), i forordning nr. 40/94 annulleres.
            
         
               —
            
            
               Harmoniseringskontoret tilpligtes at betale sine egne samt sagsøgerens omkostninger.
            
         Søgsmålsgrunde og væsentligste argumenter
   
      Det EF-varemærke, der søges registreret: Ordmærket »ULTIMATE FIGHTING CHAMPIONSHIP« for varer og tjenesteydelser i klasse 9, 16, 25, 28 og 41 — ansøgning nr. 2 789 568
   
      Undersøgerens afgørelse: Afslag på ansøgningen for alle de ansøgte varer og tjenesteydelser
   
      Appelkammerets afgørelse: Annullation af undersøgerens afgørelse, afslag på det ansøgte varemærke på grundlag af artikel 7, stk. 1, litra b) og c), i forordning nr. 40/94 og hjemvisning af sagen til undersøgeren med henblik på videre behandling på grundlag af forordningens artikel 7, stk. 3.
   
      Søgsmålsgrunde: Appelkammeret begik en fejl ved at antage, at ordene ULTIMATE FIGHTING angav navnet på en bestemt sport, og ved at fastslå, at betydningen af ordene var klar og utvetydig. Appelkammeret fastslog derfor fejlagtigt, at det ansøgte varemærke var beskrivende og savnede fornødent særpræg.